കഞ്ചാവുകേസിലെ പ്രതിക്ക് 10 വര്ഷം കഠിനതടവ് കോഴിക്കോട്: 40 കിലോ കഞ്ചാവു കടത്തിയ കേസില് പ്രതിയായ ആന്ധ്രപ്രദേശ് സ്വദേശി ജനസുബ്ബറാവുവിന് 10 വര്ഷം കഠിനതടവും ഒരുലക്ഷം പിഴയും വടകര എന്ഡിപിഎസ് സ്പെഷല് കോടതി വിധിച്ചു. 2019 ജൂലൈ 22 നാണ് കേസിനാസ്പദമായ സംഭവം. കോഴിക്കോട് റെയില്വേ സ്റ്റേഷനില് നിന്നു 40 കിലോ കഞ്ചാവുമായി പ്രതിയെ റെയില്വേ പോലീസ് എസ്ഐ പി. ജംഷീദും സംഘവും ചേര്ന്നു പിടികൂടുകയായിരുന്നു. മുന് റെയില്വേ പോലീസ് ഇന്സ്പെക്ടര് എം.കെ. കീര്ത്തി ബാബുവാണ് കേസ് അന്വേഷണം നടത്തിയത്. പിഴ അടച്ചില്ലെങ്കില് മൂന്നുമാസം കൂടി തടവ് അനുഭവിക്കണം.